Franzesch Bellat

El Franzesch Bellat (Milan, 1749 – 19 marz 1819) a l'è stad un storegh, poeta e economista lombard.

 Biografia 
Fonzionari del governo austriegh, el studiava i problema monetari e 'l se ocupava anca de storia numismatega. L'è mort a 69 agn e l'è stad miss sota al Foponin, poeu desmetud.

 Poesia in milanes 
page=180|Orland inrabii|thumb|200px
page=114|Eneide||thumb|200px
El Bellat l'è cognossud anca per la soa discreta produzzion in milanes, in del 1773, a seguì l'esempi de la traduzzion del Domenegh Balestrer che l'haveva voltad la Gerusalem Liberada l'ha voltad el prim cant de l'Orland inrabid e in tra el 1777 e 'l 1813 l'ha scrivud un poo de poesie che inn rivad poeu al Porta e al dì d'incoeu inn in part descognossud a causa de la perdita de la biblioteca del Porta.

Eneide

Démm, sciori, a trà, che vuj cantav l'istoria
de quand che la bon'anema de Eneja,
vedend che in Troja i Gregh faven baldoria
l'ha tolt su el duu de copp con la fameja;
E per quant che per rompegh la zuccoria
la fass Giunona, che l'era ona deja
per tegnill via d'Italia, per lu in somma,
el gh'è rivaa a pientagh el regn de Romma.

Bosin del Borgh di Goss, mè car messee,
avii de tramm in ment che per reson
quella dea la voreva a tucc i stee
tirà el pover Eneja in del merdon;
e che motiv la gh'aveva colee
de tœù a perzipità quell scior tant bon:
che i donn sien pienn de rabbia l'è de fed;
ma rabbia d'ona deja, s'hal de cred?

 Oeuvere 
Dissertazione... sopra varie antiche monete inedite spettanti all'Austriaca Lombardia, 1775
Serie de'governatori di Milano dall'anno 1535 al 1776, Milano, Giuseppe Richino Malatesta, 1776.

 Alter proget 
it.wikisource
lmo.wikisource
Eneide, liber 1

 Bibliografia 
Treccani

Bellat, Franzesch
Categoria:Poeta lombard
Categoria:Economista lombard
Categoria:Storegh lombard
Categoria:Nassud in del 1749
Categoria:Mort in del 1819